 "Amazima gali nti singa Uganda yalimu emirimu egivuluuja, guno twandigwenenyezza olw'ebizibu ebingi ebigulimu. Naye olw'okuba tulina okuyimirizaawo amaka n'ebirala tugukolera mu bugubi,†abamu bwe baagambye omusasi ono eyabatuukiridde wiiki ewedde.
 Muhammed Ssemayobe akolera ku siteegi ya Katale e Wandegeya yagambye nti bw'oba tonnatuusa kasitoma gy'alaga obeera mu kutya nti yandikutuusaako obulabe oba okunyageko mmotoka.
David Ssebaggala, Drake Saku ne Edward Musisi beekkokola embeera y'obwavu eriwo mu ggwanga ne bagamba nti olunaku luyinza okuziba nga tufunyeeyo kasitoma ate ng'osiibye njala. Amyuka ssentebe w'ekibiina kya Special Hire Operators and Drivers Association (SHODA), Abudallah Bwete yagambye nti bakasitoma ba kkekwa n'emisolo gya KCC gibamenya.
Abasipensulo bakaaba